**Alle fortjener en god start som SADF Fodplejer**

Kunne du tænke dig at gøre en forskel for et af SADF’s nye medlemmer – en ”SADF Novice”? - Så kan du melde dig som ”SADF-Mentor”.

Som SADF-Mentor bliver du tilkoblet et nyt medlem, der ønsker at have en erfaren Fodplejer, at kunne spare med i opstartsfasen som SADF Fodplejer.

At være SADF-Mentor indebærer, at du har tid og overskud til at bruge noget energi på et nyt medlem, der kan have spørgsmål til eksempelvis:

* Praktiske emner omkring fodplejen, konkrete behandlingsteknikker, instrumentlærer, cremer, aflastninger, klinik/udebehandlinger mm.
* Klinikdrift, annoncering, reklame, hjemmeside og SoMe
* Booking- og regnskabssystemer
* Indkøb af klinikinventar og indretning af klinik
* Indkøb af andre varer end fodplejerelaterede emner.
* Og meget andet…

At være SADF Mentor er en frivillig ordning, der bygger på gensidig tillid mellem det nye medlem og den tildelte mentor. De to parter aftaler indbyrdes hvor ofte, hvornår, hvordan og eventuelt hvor henne møderne skal finde sted – fysiske eller digitalt. Du kan som mentor altid frasige dig ordningen, lige så vel, som novicen kan frasige sig en mentor uden yderligere begrundelse.

For at kunne være mentor, så er det en nødvendighed at du selv har nogle års erfaring som forplejer med dig, for at kunne give den bedste støtte til det nye medlem.

Obs. Det er vigtigt at pointere, at der ikke kan stilles nogen forventning om eller krav til, at den tildelte SADF-Mentor skal kunne svare uddybende på alle spørgsmål, ej heller kan en SADF-Mentor stilles til juridisk ansvar for de råd og anbefalinger denne måtte give videre til et nyt medlem. Men som mentor har man selv en del erfaring med sig i bagagen, som skulle kunne lede hen til den eller de personer, der måske kan give det konkrete svar for novicen. Deslige er der gensidig tavshedspligt omkring både Novicen og Mentorens firmarelaterede og personlige forhold, som forventes overholdt af begge parter.

For at oprette dig som SADF Mentor skal du udfylde nedenstående spørgsmål i skemaet og eventuelt selv tilføje, hvis du tænker andet kan have relevans for en SADF Novice. Skemaet sender du til [lisbeth@danskefodplejere.dk](mailto:lisbeth@danskefodplejere.dk) og hun sørger for at fordele mentorerne mellem novicerne, når der kommer indmeldelser fra novicerne.

Vi ser frem til at høre fra dig.

De bedste hilsner fra bestyrelsen i SADF

**SADF Mentor** - Oplysningsskema

Navn:

Adresse:

Telefonnummer:

Mail:

Hjemmeside:

Facebook/Instagram/andet SoMe:

Hvilke områder kan du hjælpe SADF Novicen med?

Har du en anden uddannelse eller kompetencer, som du anvender som SADF Fodplejer?

Er du fuld/deltids SADF Fodplejer?

Er du udekørende SADF Fodplejer?

Tilbyder du wellness-behandlinger eller andet?

Vil du tage på hjemmebesøg hos SADF Novicen?

Andet du gerne vil dele med en SADF Novice?